Na temelju Programa kreditiranja poduzetnika „Poduzetnik Grad Umag-Umago 2020“ Klasa: 403-01/20-01/02, Urboj: 2105/05-02-20-2 i Ugovora o poslovnoj suradnji na realizaciji Programa kreditiranja poduzetnika „Poduzetnik Grad Umag-Umago 2020“ sklopljenog sa bankama: Istarska kreditna banka Umag d.d., Erste&Steiermarkische bank d.d., OTP bank d.d., Zagrebačka banka d.d., Raiffeisenbank Austria d.d., Addiko Bank d.d. i Hrvatska banka za obnovu i razvitak, Gradonačelnik Grada Umaga-Umago dana 22.siječnja 2021.g. objavljuje

 **J A V N I P O Z I V**

 **za podnošenje zahtjeva za dodjelu kredita prema**

 **Programu kreditiranja „Poduzetnik Grad Umag-Umago 2020“**

1. **CILJ JAVNOG POZIVA**

Cilj ovog Javnog poziva je osiguranje povoljnijih uvjeta kreditiranja za subjekte malog gospodarstva uz dodjelu potpora male vrijednosti kroz subvenciju dijela kamate, prema ugovorima o poslovnoj suradnji sklopljenim između Grada Umaga-Umago i poslovnih banaka, te Hrvatskom bankom za obnovu i razvitak.

## MJERE PROGRAMA

Mjera 1. Krediti za malo i srednje poduzetništvo

* Krediti za investicije u Poduzetničko-industrijskoj zoni Ungarija
* Krediti za investicije na ostalom području Grada Umaga-Umago

## Mjera 2. Krediti za mlade poduzetnike početnike i žene poduzetnice

## Mjera u suradnji sa HBOR-om

## KREDITNI POTENCIJAL

25.000.000,00 kn osiguravaju poslovne banke i HBOR (do iskorištenja kreditnog potencijala).

## KORISNICI KREDITA:

Korisnici kredita mogu biti subjekti malog gospodarstva, koji su registrirani u Republici Hrvatskoj, u većinskom privatnom vlasništvu, koji ulažu na području grada Umaga-Umago (prvenstveno na području Poduzetničko-industrijske zone Ungarija), bez obzira na sjedište i prebivalište i to: mala i srednja trgovačka društva, aktivni obrti, zadruge i profitne ustanove. Korisnici ne mogu biti trgovačka društva kojima je Grad Umag-Umago osnivač ili ima vlasnički udjel u temeljnom kapitalu.

Korisnik može koristiti kredit po ovom Programu samo jednom.

Nije moguća dodjela kredita poduzetnicima koji su prema Odluci o Nacionalnoj klasifikaciji djelatnosti 2007. - NKD 2007. (NN 58/07 i 72/07) registrirani za Područje A, odnosno za namjenu: poljoprivreda, šumarstvo i ribarstvo.

Korisnici po ovom Programu ne mogu biti poduzetnici koji ulažu u sljedeće namjene:

* proizvodnja oružja, streljiva, vojne i policijske opreme,
* kockarnice, kladionice i slične djelatnosti,
* proizvodnja, prerada i distribucija duhana,
* provođenje pokusa na životinjama,
* poljoprivreda, šumarstvo i ribarstvo.

##  MJERE PROGRAMA

* 1. **MJERA \* 1. KREDITI ZA MALO I SREDNJE PODUZETNIŠTVO**

 **5.1.1. NAMJENA KREDITA**

Krediti se mogu koristiti za:

\*uređenje infrastrukture u svrhu proširenja djelatnosti ili izgradnje objekata za obavljanje djelatosti,

\*kupnja i/ili izgradnja poslovnog i/ili skladišnog prostora,

\*financiranje ulaganja u modernizaciju i/ili proširenje poslovanja,

\*financiranje diversifikacije proizvodnih postrojenja,

\*nabavu opreme ili pojedinih dijelova opreme (uključujući transportnu, teretnu opremu, rashladna vozila, strojeva),

\*kupnja ostalih osnovnih sredstava za obavljanje djelatnosti

**5.1.2. VALUTA KREDITA I IZNOS KREDITA**

 **VALUTA KREDITA**

* kunski kredit
* kunski kredit uz valutnu klauzulu vezanu uz EUR

## IZNOS KREDITA

* + - * najniži iznos: 100.000,00 kn ili protuvrijednost u EUR prema srednjem tečaju HNB-a
			* najviši iznos: 1.500.000,00 kn ili protuvrijednost u EUR prema srednjem tečaju HNB-a

## KAMATNA STOPA I NAKNADA BANCI

* + - * fiksna u kunama ili promjenjiva u EUR

Grad Umag-Umago će subvencionirati kamatu na odobrene poduzetničke kredita za vrijeme korištenja, počeka i otplate kredita prema slijedećem:

a) Kredite za investicije u Poduzetničko-industrijskoj zoni Ungarija sa 1,25 (jednocijelodvadesetpet) postotna poena

b) Kredite za investicije na ostalom području grada Umaga sa 1 (jednim) postotnim poenom

|  |  |  |  |  |  |  |
| --- | --- | --- | --- | --- | --- | --- |
| **Banka** |  **ERSTE** |  **ZABA** | **IKB** |  **ADDIKO** |  **RAIFFEISEN** |  **OTP** |
| Iznos kredita | od 100.000,00do 1.500.000 | od 100.000,00do1.500.000,00 | od 100.000,00do 1.500.000,00 | od 100.000,00do 1.500.000,00 | od 100.000,00do 1.500.000,00 | od 100.000,00do 1.500.000,00 |
| Valuta kredita | KUNSKI (HRK)KUNSKI UZ V.K. EUR | KUNSKI (HRK)----------- | KUNSKI (HRK)KUNSKI UZ V.K. EUR | KUNSKI (HRK)KUNSKI UZ V.K.EUR | KUNSKI (HRK)KUNSKI UZ V.K. EUR | KUNSKI (HRK)KUNSKI UZ V.K. EUR |
| Godišnja kamata **Kunski krediti****Kunski kredit uz valutnu klauzulu EUR**  | 2,95% fiksno(EKS 3,11%)3M EURIBOR+3,20%, promjenjiva(EKS 2,87%) | 3,00% fiksno(EKS 3,15%)------- | 2,80% fiksno(EKS 2,96%)3M EURIBOR+2,40 p.p.promjenjva(EKS 2,02%) | 3,50% fiksno (EKS 3,68%)6M EURIBOR + 2,85%promjenjiva(EKS 3,01%) | 3,10% fiksno(EKS 3,22%) 3M EURIBOR+1,90 p.p.promjenjiva(EKS 1,99%)Dodatna ponuda:2,1% fiksno(EKS=2,20 %) | 2,90% fiksno(EKS 3,05%) 3M EURIBOR+2,70% (zero floor)(EKS 2,85%) |
| Naknade:  | 0,25 % | 0,50 % | 0,30 % | 0,40 % min 1.000 kn | 0,25 % min 1.000 kn | 0,50 % |
| Poček | do 12 mjeseci | do 12 mjeseci | do 12 mjeseci | do 12 mjeseci | do 12 mjeseci | do 12 mjeseci |
| Rok korištenja | do 12 mjeseci | do 12 mjeseci | do 12 mjeseci | do 12 mjeseci | do 12 mjeseci | do 12 mjeseci |
| Rok otplate  | do 7 godina (uključujuči poček) | do 7 godina (uključujući poček) | do 7 godina (uključujući poček) | do 7 godina (uključujući poček) | do 7 godina (uključujući poček) | do 7 godina (uključujući poček) |
| Način otplatekredita | reguliran ugovorom korisnika i Banke | reguliran ugovorom korisnika i Banke | reguliran ugovorom korisnika i Banke | reguliran ugovorom korisnika i Banke | reguliran ugovorom korisnika i Banke | reguliran ugovorom korisnika i Banke |
| Suradnja s HBOR | DA | NE | DA | DA | DA | DA |

# 3 MJESEČNI EURIBOR trenutno - 0.54%

# 6 MJESEČNI EURIROR trenutno - 0,52%

# „Zero floor“ – ukoliko je EUROBIR negativan, bazna kamata je 0

# Ostali uvjeti mogu se provjeriti u svakoj pojedinoj banci

##

##  5.1.4. POČEK I ROK OTPLATE

* + - * poček: do 12 mjeseci
			* rok otplate: do 7 godina (sa uključenim počekom)

##  5.1.5. NAČIN ISPLATE

- kredit za osnovna sredstva će poslovna banka doznačiti poduzetniku bezgotovinskom isplatom na poslovni račun dobavljača ili

 izvršitelja usluge za poduzetnike, temeljem pravovaljane dokumentacije

- do 30 % iznosa kredita može se koristiti za obrtna sredstva

**5.1.6. OTPLATA KREDITA**

- mjesečne, tromjesečne, šestomjesečne rate ili anuiteti sukladno Ugovoru o kreditu sklopljenom između Banke i Korisnika kredita

**5.1.7. INSTRUMENTI OSIGURANJA POVRATA KREDITA**

Banka će s korisnicima kredita (poduzetnicima) ugovarati uobičajene instrumente osiguranja za pokriće cijeloga iznosa kredita s kamatima i troškovima, sukladno bančinim standardima. Detalji se mogu saznati u poslovnicama banaka.

**5.2. MJERA \* 2. KREDITI ZA MLADE, PDUZETNIKE POČETNIKE I ŽENE PODUZETNICE**

Grad Umag-Umago subvencionirati će kamatu na odobrene poduzetničke kredite temeljem programa HBOR-a „Poduzetništvo mladih, žena i početnika“.

Kamata će se subvencionirati za vrijeme korištenja, počeka i otplate kredita sa 1 p.p. (jednim postotnim poenom) čija je namjena za investicije na ostalom području Grada Umaga-Umago, odnosno sa 1,25 p.p. (jednocijelodvadesetpet postotna poena) na kredite čija je namjena za investicije u Poduzetničko-industrijskoj zoni Ungarija. Iznosi kredita, namjena, vrsta kredita, kamatna stopa, rok otplate i svi ostali uvjeti kreditiranja po ovim modelima, izuzev definiranog općim odredbama koje su navedene u točci 4. Programa „Poduzetnik Grad Umag – Umago 2020“ uređuju se sukladno odredbama Programa HBOR-a (<https://www.hbor.hr/kreditni_program/poduzetnistvo-mladih-zena-i-pocetnika/>) koji čine sastavni dio ovog Programa.

**6. NAKNADA IDA-i**

Naknada za obradu zahtjeva iznosi 250,00 kuna + PDV, jednokratno pri predaji zahtjeva.

 **7. ZAHTJEV ZA DODJELU KREDITA**

Obrazac „Zahtjeva za kredit“, popunjava se online te se može pronaći na službenoj web stranici Grada Umaga-Umago (<https://umag.hr/>) i Istarske razvojne agencije d.o.o., Mletačka 12/IV,52100 Pula (<https://ida.hr/hr/bn/poduzetnistvo/kreditiranje-i-jamstva/aktualne-kreditne-linije/>)

Ostale informacije se mogu zatražiti u Agenciji za razvoj Grada Umaga RAZUM na telefonskom broju 052 720 215 ili upitom na adrese elektroničke pošte: kreditipoduzetnik@umag.hr i u Istarskoj razvojnoj agenciji d.o.o. na telefonskom broju 052 381-900 ili upitom na adrese elektroničke pošte: edo.cetina@ida.hr filip.setic@ida.hr andi.kalcic@ida.hr

**8. PODNOŠENJE ZAHTJEVA**

Na web stranicama Grada Umaga-Umago (<https://umag.hr/>) i Istarske razvojne agencije ([www.ida.hr](http://www.ida.hr)) objavljen je obrazac zahtjeva za kreditiranje.

U padajućem izborniku „PODUZETNIŠTVO“, u podizborniku „KREDITIRANJE I JAMSTVA“ odaberite „NOVA KREDITNA LINIJA - PODUZETNIK IŽ 2020.“ Na navedenoj web stranici dostupan je opis kreditne linije, dokumentacija („Upute za podnositelje“, „Javni poziv“, „Program kreditiranja poduzetnika“, „Program kreditiranja poduzetnika - Grad Umag – Umago“, te poveznica koja vodi na online „Zahtjev za poduzetnički kredit“ (<https://ida.hr/hr/bn/poduzetnistvo/kreditiranje-i-jamstva/aktualne-kreditne-linije/enterprise-credit-line-2020/apply/>).

Molim Vas da prije popunjavanja zahtjeva detaljno proučite navedenu dokumentaciju. Nepotpuni zahtjevi neće se razmatrati. Prednost će imati kvalitetni programi temeljem kojih se omogućava razvoj, povećava zaposlenost ili izvoz te uvode nove tehnologije.

Svaki korisnik kredita kojemu se isplati potpora Grada Umaga-Umago sukladno ovom Javnom pozivu postaje primatelj potpore male vrijednosti, sukladno članku 11. Zakona o državnim potporama („Narodne novine“ br. 72/13, 141/13), te je u obvezi prilikom predaje Zahtjeva za dodjelu kredita predati ispunjen, potpisan i ovjeren obrazac pod nazivom ***Izjava o korištenim državnim potporama male vrijednosti.***

Rok za podnošenje zahtjeva je do iskorištenja iz Ugovora o poslovnoj suradnji na provedbi Programa kreditiranja poduzetnika „Poduzetnik Grad Umag-Umago 2020“.

**9. OSTALE ODREDBE**

Sukladno Zakonu o pravu na pristup informacijama („Narodne novine“ broj 25/13 i 85/15), Istarska županija/Grad Umag-Umago kao tijelo javne vlasti obvezno je radi upoznavanja javnosti omogućiti pristup informacijama o svom radu pravodobnom objavom na mrežnim stranicama. Slijedom navedenog, Korisnik kredita podnošenjem Zahtjeva za dodjelu kredita koja sadrži njegove osobne podatke daje privolu da Istarska županija/Grad Umag-Umago prikuplja, obrađuje, pohranjuje i prenosi njegove osobne podatke u svrhu:

* obrade zahtjeva za dodjelu kredita,
* oglašavanja i objavljivanja na službenim mrežnim i ostalim stranicama i očevidnicima Županije/Grada Umaga-Umago te registrima nadležnih Ministarstava,
* sklapanja ugovora u vezi s predmetom zahtjeva

sve uz primjenu obvezujućih odredbi Opće uredbe (EU) 2016/679 o zaštiti pojedinaca u vezi s obradom osobnih podataka i slobodnom kretanju takvih podataka (u nastavku Opća odredba), Zakona o provedbi Opće uredbe o zaštiti podataka (NN broj 42/2018) od 9. svibnja 2018. godine, te ostalih nacionalnih propisa kojima se regulira zaštita osobnih podataka.

Korisnik kredita podnošenjem zahtjeva potvrđuje da je upoznat sa svojim pravima i ostalim postupanjima u odnosu na prikupljanje, obradu, prijenos, objavu i pohranu osobnih podataka u predmetnu svrhu, te da će biti zaštićeni od pristupa neovlaštenih osoba, te pohranjeni na sigurno mjesto i čuvani u skladu s uvjetima i rokovima predviđenim zakonskim propisima, aktima i odlukama Županije. Prava i postupanja u odnosu na osobne podatke mogu se vidjeti i na web stranici Agencije za zaštitu osobnih podataka [www.azop.hr](http://www.azop.hr)